Sandvik mener det er opp til enhver redaktør å ta sine valg.
– Sånn jeg har forstått det i konsernet, er ikke det noe pålegg til redaktørene om å kutte. Jeg mener at det å se mekanisk på klikk og så velge journalistikk ut ifra det, aldri har revolusjonert gode produkter. De gode produktene kommer uten at noen har etterspurt de. Jeg tror brukere er villige til å betale for den gode kulturjournalistikken. Noe annet tror jeg er en fallitterklæring.
Nitteberg på sin side mener man har prøvd.
– Jeg har jobba på nett i over ti år i Nordlys, og sett at uansett hvor mye man satser på kultur og kritikk, så har det lavere oppslutning blant lesere. Mediehus på mediehus i Amedia lykkes med brukerbetaling. Men kulturjournalistikk lykkes ikke i brukerbetalingen.